****

Διεύθυνση Σπουδών και Ακαδημαϊκών Μονάδων

**Ενημέρωση Πρωτοετών Φοιτητών/τριών του Διεθνούς Πανεπιστημίου της Ελλάδος, ακαδημαϊκού έτους 2025 -2026**

Αγαπητές νέες φοιτήτριες, αγαπητοί νέοι φοιτητές,

Με ιδιαίτερη χαρά σας υποδεχόμαστε στο Διεθνές Πανεπιστήμιο της Ελλάδος  και σας συγχαίρουμε για την επιτυχία σας. Σας ευχόμαστε καλές και δημιουργικές σπουδές και μια όμορφη φοιτητική ζωή πλούσια σε εμπειρίες!

Σας ενημερώνουμε ότι η εγγραφή των επιτυχόντων:

1. Των Πανελλαδικών Εξετάσεων έτους 2025
2. Της ειδικής κατηγορίας των πασχόντων από σοβαρές παθήσεις και
3. Της ειδικής κατηγορίας «Έλληνες Πολίτες της μουσουλμανικής μειονότητας της Θράκης»

στις Σχολές και τα Τμήματα της Τριτοβάθμιας Εκπαίδευσης, **θα πραγματοποιηθεί ηλεκτρονικά, σε ημερομηνίες που θα ανακοινωθούν, όπως κάθε χρόνο από το Υπουργείο Παιδείας, Θρησκευμάτων και Αθλητισμού (Υ.ΠΑΙ.Θ.Α.).**  Η ηλεκτρονική εγγραφή θα πραγματοποιηθεί μέσω του Πληροφοριακού Συστήματος Ηλεκτρονικών Εγγραφών του Υπουργείου, στη διεύθυνση  <https://eregister.it.minedu.gov.gr/>.

Τα βήματα που θα ακολουθηθούν είναι τα ακόλουθα:

* **Βήμα 1: Ηλεκτρονική εγγραφή μέσω του Πληροφοριακού Συστήματος του ΥΠΑΙΘΑ**

Η διαδικασία και η προθεσμία των εγγραφών των νεοεισερχομένων ανακοινώνεται με δελτίο τύπου από το Υπουργείο Παιδείας, Θρησκευμάτων και Αθλητισμού.

Η ηλεκτρονική εγγραφή θα πραγματοποιηθεί μέσω του Πληροφοριακού Συστήματος Ηλεκτρονικών Εγγραφών, στην ηλεκτρονική διεύθυνση <https://eregister.it.minedu.gov.gr/> κάνοντας χρήση του 8ψήφιου κωδικού εξετάσεων υποψηφίου και του κωδικού πρόσβασης (password) που χρησιμοποιήσατε στην ηλεκτρονική εφαρμογή του Μηχανογραφικού Δελτίου.

Η εφαρμογή θα βρίσκεται σε λειτουργία **μόνο εντός συγκεκριμένου διαστήματος που ορίζεται από το Υπουργείο Παιδείας, Θρησκευμάτων και Αθλητισμού** και για το λόγο αυτό θα πρέπει να παρακολουθείτε τις ανακοινώσεις του Υπουργείου.

* **Βήμα 2: Συμπλήρωση -επικαιροποίηση στοιχείων για εγγραφή στα πληροφοριακά συστήματα του Διεθνούς Πανεπιστημίου της Ελλάδος**

Μετά την ηλεκτρονική εγγραφή **και αφού το Υπουργείο Παιδείας Θρησκευμάτων και Αθλητισμού** αποστείλει στις γραμματείες των Τμημάτων τον κατάλογο των εγγεγραμμένων φοιτητών/τριών, θα πρέπει να επισκεφθείτε τον ιστότοπο του Τμήματος επιτυχίας σας, προκειμένου να ενημερωθείτε για τα δικαιολογητικά που πρέπει να υποβάλετε ηλεκτρονικά μέσω της υπηρεσίας προεγγραφών του Διεθνούς Πανεπιστημίου της Ελλάδος για τη συμπλήρωση των προσωπικών σας στοιχείων για την εγγραφή στα πληροφοριακά συστήματα του Πανεπιστημίου.

Για τις διαδικασίες, τα δικαιολογητικά και τις ημερομηνίες, **θα εκδοθεί νεότερη ανακοίνωση από το Διεθνές Πανεπιστήμιο της Ελλάδος στην κεντρική του ιστοσελίδα καθώς και τις ιστοσελίδες των Τμημάτων** του <https://www.ihu.gr/proptychiakes-spoudes> και <https://www.ihu.gr/monades/diefthinsi-spoud-akad-monadon>

* Σύμφωνα με το ακαδημαϊκό ημερολόγιο του Διεθνούς Πανεπιστημίου της Ελλάδος (συντομογραφία ΔΙ.ΠΑ.Ε.)  τα μαθήματα σε όλα τα Τμήματα του ξεκινούν τη Δευτέρα στις 29 Σεπτεμβρίου 2025[**https://www.ihu.gr/posts/post-33015**](https://www.ihu.gr/posts/post-33015)

Σας προτρέπουμε να συμμετέχετε στις δράσεις και τις ενημερώσεις του Πανεπιστημίου και των Τμημάτων σας, για να εξερευνήσετε νέα πεδία γνώσης, να καλλιεργήσετε την κριτική σας σκέψη, να συνεργαστείτε με συμφοιτητές σας από διαφορετικά αντικείμενα, να επεκτείνετε κοινωνικές δεξιότητες και να χτίσετε μέσα σε ένα διαρκώς εξελισσόμενο οικοσύστημα μάθησης μια πορεία ακαδημαϊκής – ερευνητικής και προσωπικής ανάπτυξης ενεργού πολίτη.